Eduard Mässo

Eduard Mässo (ka Eduard Mäss; 25. mai 1893 Ranna vald, Tartumaa  – 22. august 1947) oli eesti kunstnik, kes viljeles linoollõiget ja maastikumaali.

Elulugu 
Eduard Mässo õppis Tartus Aleksandri gümnaasiumis, mille lõpetas 1913. aastal. Samal aastal asus ta õppima  Peterburi Keiserliku Kunstide Edendamise Seltsi kunstikooli.

1914. aastal töötas Moskvas Novodevitšje nunnakloostris kiriku maalitöödel.

Aastatel 1917–1918 töötas õpetajana Ranna vallas.

Osales vabatahtlikuna Eesti vabadussõjas miiniristlejal Lennuk.

Aastatel 1919–1920 õppis kunstiühingu Pallas kunstikoolis.

Aastatel 1920–1922 õppis ta Tartu Ülikooli filosoofiateaduskonnas. Akadeemiliselt kuulus ta Eesti Üliõpilaste Seltsi. 

Hiljem töötas joonistamise õpetajana keskkoolis. Aastatel 1921–1923 oli ta Tartu Kunstide Edendamise Seltsi esimees, alates 1925. aastast Eesti Kunstnikkude Liidu liige.

Aastatel 1942–1944 elas ta Tartumaal Pala vallas Raatveres.

Isiklikku
Tema vennapoeg on eesti allveearheoloog Vello Mäss.

Viited

Eesti kunstnikud
Vabadussõja veteranid
Eesti Üliõpilaste Seltsi liikmed
Liiva kalmistule maetud
Sündinud 1893
Surnud 1947